ข้อบัญญัติองค์การบริหารส่วนตำบลบางเพรียงข้อบัญญัติองค์การบริหารส่วนตำบลบางเพรียงเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางเพรียงอำเภอบางบ่อ จังหวัดสมุทรปราการพ.ศ.๒๕๕๑ อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำโดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติม (ฉบับที่ ๕) พ.ศ. ๒๕๔๖ องค์การบริหารส่วนตำบลบางเพรียงโดยความเห็นชอบของสภาองค์การบริหารส่วนตำบลบางเพรียง จึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบางเพรียงเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางเพรียง อำเภอบางบ่อ จังหวัดสมุทรปราการ พ.ศ.๒๕๕๑ข้อ ๒[๑]ข้อบัญญัติองค์การบริหารส่วนตำบลบางเพรียงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมสมุทรปราการที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือ และด้านตะวันออกจดแนวเขตองค์การบริหารส่วนตำบลบางเพรียงด้านเหนือ และด้านตะวันออก ด้านใต้จดเส้นขนานระยะ ๒,๐๐๐ เมตร กับศูนย์กลางถนนสาธารณะไม่ปรากฏชื่อและเส้นขนานระยะ ๑,๘๐๐ เมตร กับศูนย์กลางทางหลวงแผ่นดินหมายเลข ๓๒๖๘(ถนนเทพารักษ์) ด้านตะวันตก จดแนวเขตองค์การบริหารส่วนตำบลบางเพรียง ด้านตะวันตก(๒) พื้นที่ในบริเวณด้านเหนือจดแนวเขตองค์การบริหารส่วนตำบลบางเพรียง ด้านเหนือและด้านใต้จดถนนสาธารณะไม่ปรากฏชื่อ ฟากเหนือบริเวณที่ ๒ หมายความว่า(๑) พื้นที่ในบริเวณด้านเหนือ จดเส้นขนานระยะ ๑,๘๐๐เมตร กับศูนย์กลางทางหลวงแผ่นดินหมายเลข ๓๒๖๘ (ถนนเทพารักษ์) และเส้นขนานระยะ ๒,๐๐๐เมตร กับศูนย์กลางถนนสาธารณะไม่ปรากฏชื่อ ด้านตะวันออกจดแนวเขตองค์การบริหารส่วนตำบลบางเพรียงด้านตะวันออก ด้านใต้ จดคลองด่าน ฝั่งเหนือคลองบางเพรียง ฝั่งเหนือ คลองลาดหวาย ฝั่งเหนือ และด้านตะวันตก จดแนวเขตองค์การบริหารส่วนตำบลบางเพรียงด้านตะวันตก(๒) พื้นที่ในบริเวณด้านเหนือ จดเส้นขนานระยะ ๑,๐๐๐เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท) ด้านตะวันออก และ ด้านใต้จดแนวเขตองค์การบริหารส่วนตำบลบางเพรียงด้านตะวันออก และด้านใต้ ด้านตะวันตกจดถนนลาดหวาย ฟากตะวันออกบริเวณที่ ๓ หมายความว่าพื้นที่ในท้องที่องค์การบริหารส่วนตำบลบางเพรียง ยกเว้นพื้นที่ในบริเวณที่ ๑และบริเวณที่ ๒ทั้งนี้ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลว และก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) คลังสินค้า(๗) โรงฆ่าสัตว์(๘) สถานที่กำจัดมูลฝอย(๙) สถานที่ซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ สำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๖) โรงฆ่าสัตว์(๗) สถานที่กำจัดมูลฝอย(๘) สถานที่ซื้อขายเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารขนาดใหญ่ อาคารสูง อาคารขนาดใหญ่พิเศษ(๖) ห้องชุด อาคารชุด(๗) หอพัก(๘) บ้านแถว ห้องแถว ตึกแถวข้อ ๗ ภายในบริเวณพื้นที่ที่กำหนดไว้ตามข้อ ๔,๕ และข้อ ๖ ห้ามมิให้บุคคลใดดัดแปลงใช้หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔,๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๔, ๕ และข้อ ๖ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔, ๕และข้อ ๖ข้อ ๙ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้อาคารตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๐ ให้นายกองค์การบริหารส่วนตำบลบางเพรียงรักษาการให้เป็นไปตามข้อบัญญัตินี้ประกาศณ วันที่ ๒๕ มิถุนายน พ.ศ. ๒๕๕๑สมศักดิ์แก้วสนธินายกองค์การบริหารส่วนตำบลบางเพรียง[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลบางเพรียง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางเพรียง อำเภอบางบ่อ จังหวัดสมุทรปราการ พ.ศ.๒๕๕๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้ข้อบัญญัติฉบับนี้สืบเนื่องจากการประกาศบังคับใช้กฎกระทรวงให้ใช้บังคับผังเมืองรวมจังหวัดสมุทรปราการ(พ.ศ. ๒๕๔๔) ซึ่งมีผลใช้บังคับตั้งแต่วันที่ ๒๒ มิถุนายน ๒๕๔๔ - วันที่ ๒๑มิถุนายน ๒๕๔๙ และได้ดำเนินการขอขยายอายุการใช้บังคับออกไปอีกครั้งละ ๑ ปี ๒ครั้งแล้ว ซึ่งจะหมดอายุการใช้บังคับในวันที่ ๒๑ มิถุนายน ๒๕๕๑ นี้ประกอบกับองค์การบริหารส่วนจังหวัดสมุทรปราการซึ่งรับถ่ายโอนภารกิจวางและปรับปรุงผังเมืองรวมสมุทรปราการได้ดำเนินงานได้จัดจ้างบริษัท สุวรรณภูมิวิศวกรที่ปรึกษา จำกัด ดำเนินปรับปรุงผังเมืองรวมสมุทรปราการขณะนี้ผ่านขั้นตอนการประชุมคณะที่ปรึกษาผังเมืองรวมจังหวัดสมุทรปราการแล้วเตรียมส่งร่างเข้าสู่การประชุมคณะอนุกรรมการพิจารณาด้านผังเมืองและคณะกรรมการผังเมืองต่อไป ซึ่งจะดำเนินการไม่แล้วเสร็จทัน ภายในวันที่ ๒๑มิถุนายน ๒๕๕๑ จะส่งผลให้กฎกระทรวงผังเมืองรวมสมุทรปราการ พ.ศ. ๒๕๔๔ สิ้นสุดการบังคับใช้จากสภาพการเปลี่ยนแปลงของพื้นที่จังหวัดสมุทรปราการซึ่งมีอิทธิพลต่อการพัฒนาการลงทุนด้านเศรษฐกิจสูงเป็นพื้นที่รองรับการขยายตัวของกรุงเทพมหานครในด้านต่าง ๆตลอดจนเป็นศูนย์กลางการคมนาคมขนส่งทางอากาศ เป็นต้นการเกิดช่องว่างการใช้บังคับของกฎกระทรวงผังเมืองรวมสมุทรปราการย่อมส่งผลกระทบต่อการควบคุมกิจกรรมการใช้ประโยชน์ที่ดินและอาคารตามโครงการลงทุนพัฒนาด้านต่าง ๆ ในพื้นที่จังหวัดสมุทรปราการเป็นอย่างมากซึ่งจะส่งผลกระทบทางด้านสิ่งแวดล้อม การขยายตัวของชุมชนอย่างกระจัดกระจายซึ่งจะนำมาซึ่งสภาพชุมชนแออัดการกระจายตัวของโรงงานซึ่งจะทำให้ยากต่อการควบคุมผลกระทบด้านมลภาวะต่าง ๆสภาพแวดล้อมของจังหวัดก็จะเสียไปสมควรที่จะได้กำหนดมาตรฐานการควบคุมสภาพการใช้ประโยชน์ที่ดินให้ต่อเนื่อง จึงจำเป็นต้องออกข้อบัญญัตินี้ปริยานุช/ผู้จัดทำ๑๔สิงหาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๓๕ ง/หน้า ๔๘/๘ สิงหาคม ๒๕๕๑